  Виталий Пронин Удмуртиысь 43 школа вуоно дышетскон арын «ИТ - вектор образования» проектэ пыриськоз. Матысь аръёсы мургес дышетыны кутскозы черчениез но физикаез.Шаермы понна та проект выль ӧвӧл. Ужзэ мытӥз со кылем арын. Соку 19 школа мылкыд кариз пиналъёслы математикая но информатикая тодон-валанъёс мургес сётыны. Таослэсь адӟем каризы мукетъёсыз но. Озьы туэ проектэ пыриськыны Ижысь 29 дышетон учрежденилэсь куриськон вуиз. Ӧз бероме гуртоос но. 14 районысь школаос ужалозы  выль программая.- Проектэ пыриськоз республикаысь 78 класс, ваньзэ-ӧвӧлзэ 1 сюрс 779 пинал. Соосын ужалоз 81 дышетӥсь. Визьнодасьёс тодон-валанзэс паськытатон понна курсъёсы ветлӥзы, - вераз Информатизацияя но связья агентстволэн кивалтӥсез Михаил Фоминов.Туэ пиналъёс математикаез но информатикаез зол дышетозы. Матысь аръёсы та предметъёс борды агентство ватсаны малпа черчениез но физикаез. Угось соостэк инженерия азинскыны уг быгаты.Ольга Корепанова Туспуктӥз А. Горбунов  